Migrantlarning pensiyasi qanday rasmiylashtirilishi to‘g‘risida ma’lumot berildi. “Davlat xizmatlari yangiliklari” kanali tegishli axborot bilan chiqdi. Foto: Kun.uz Xorijda ishlangan davrlar quyidagi shartlarga ko‘ra mehnat stajiga qo‘shiladi: 2019 yil 1 yanvarga qadar bo‘lgan davr uchun - Moliya vazirligi huzuridagi budjetdan tashqari Pensiya jamg‘armasiga sug‘urta badallari to‘langan taqdirda; 2019 yil 1 yanvardan keyingi davr uchun - yagona ijtimoiy to‘lov to‘langan taqdirda. O‘zbekiston fuqarolarining yollanma (bitim) asosda xorijda ishlaganligi hukumat tomonidan vakolat berilgan organlar mehnat daftarchasiga kiritgan qaydnomalarga qarab aniqlanadi.